জঙ্গিদের খোঁজে রাত থেকেই সেনা অভিযান কাশ্মীরের রাজৌরিতে

ওয়েবডেস্ক- ফের গুলির লড়াইতে উত্তপ্ত হল জম্মু-কাশ্মীর (Jammu Kashmir) । মঙ্গলবার গভীর রাত থেকে জঙ্গিদের সঙ্গে নিরাপত্তাবাহিনীর (Security Forces) গুলির লড়াই শুরু হয়েছে। উত্তপ্ত রাজৌরি (Rajouri) ।

স্পেশ্যাল অপারেশন গ্রুপের (SOG) একটি সূত্র জানিয়েছে, ওই এলাকায় কয়েক জন জঙ্গি গা ঢাকা দিয়েছে। এখনও পর্যন্ত এককাউন্টারে কোনও হতাহতের খবর পাওয়া যায়নি। তবে অভিযান জারি আছে। জানা গেছে, গোপন সূত্রে খবর পেয়ে মঙ্গলবার গভীর রাতে রাজৌরি জেলার কান্দির বীরানথাব এলাকায় ঘটনাটি ঘটে। জঙ্গি ও এসওজি কর্মীদের মধ্যে শুরু হয় গুলির লড়াই। জঙ্গিদের খোঁজে তল্লাশি অভিযান চলছে। গোপন সূত্রের ভিত্তিতে ওই এলাকায় নিরাপত্তা বাহিনীর যৌথ অভিযান চলছে।

সন্ধ্যা ৭:২০ টার দিকে বিরান্থুব এলাকায় ১০-১৫টি গুলির শব্দ শোনা গেলে এই ঘটনা ঘটে। এসওজি ইউনিট যখন এলাকায় তল্লাশি অভিযান চালাচ্ছিল, তখন সন্ত্রাসীরা তাদের লক্ষ্য করে গুলি চালায়। এর পর নিরাপত্তা বাহিনীও পাল্টা গুলি চালায়।

আইজিপি জম্মু এক্স হ্যান্ডেলে জানিয়েছেন, রাজৌরির কান্দি থানায় বিরান্থুব এলাকায় সন্ত্রাসবাদীদের সঙ্গে এসওজি দলের গুলি বিনিময় হয়েছে। পুলিশ, সেনাবাহিনী এবং সিআরপিএফের যৌথ দল ঘটনাস্থলে পৌঁছে এলাকাটি ঘিরে রেখেছে।

আরও পড়ুন- আত্মনির্ভর ভারতের সংকল্পে বড় সিদ্ধান্ত কেন্দ্রের!

প্রসঙ্গত, গত মাসের শেষেই কুপওয়ারায় এনকাউন্টারে নিহত হয়েছিল দুই জঙ্গি। তার কয়েক সপ্তাহ আগে কুলগাঁওয়ে সেনার সঙ্গে গুলির লড়াইয়ে আরও দুই জঙ্গির মৃত্যু হয়। সেইসঙ্গে নিরাপত্তাবাহিনীর দুই সেনা জওয়ানের মৃত্যু হয়েছিল। গত ২০ সেপ্টেম্বর ডোডা-উধমপুর সীমানায় জইশ-এ-মহম্মদ (জেইএম)-এর জঙ্গিদের সঙ্গে সংঘর্ষে শহিদ হন আরও এক জওয়ান।

দেখুন আরও খবর-